Simulacions en laboratorio han menato a sucherir que suficient material organico existe en Titán ta escomencipiar una evolución quemica analoga a la que se piensa que heba prencipiato a vida en a Tierra. L'analochía asume a presencia d'augua liquida durando periodos mes luengos que os actualment alufrables; a-saber-las teorías suchieren que l'augua liquida d'un impacto poderba alzar-se chus una napa d'aislamiento chelata. Se ye teorizata tamién que ocians d'amoniaco poderban existir fondament chus a superficie. Atro modelo suchier una solución d'amoniaco e augua con una fondura de dica 200 kilometros u 120 millas baixo una crosta de chelo d'augua con condicions que, encara que sigan extremas ta as valuras terrestres, son tals que a vida i poderba sobrevivir. A transferencia de calor entre l'interior e as napas superiors estarba crucial ta mantener qualsiquier vida ocianica subsuperficial. A detección de vida microbiana en Titán penderba d'os suyos efectos biochenicos, con o metano e lo nitrocheno atmosfericos examinatos.